text: Jeg er ikke tilfreds med, at jeg pjækker
  23 februar 2011 kl. 16.14
  Liberal Alliances formand, Anders Samuelsen, har ikke været til et eneste byrådsmøde i Horsens i år.
  Faktisk har han ikke deltaget i hverken byråds- eller økonomiudvalgsmøder siden den 23. november sidste år.
  Heller ikke byrådsmødet i går deltog han i.
  I stedet blev han han i København, hvor han bl.a. blev interviewet i DR2-programmet Deadline.
  - Jeg vil godt sige, at jeg ikke er tilfreds med min fremmødeprocent i Horsens Byråd, men politikere har forskellige roller. Jeg ser min rolle som den, der er med til at fremtidssikre kommunen, og der synes jeg allerede, at jeg har nået en del resultater, siger Anders Samuelsen til Horsens Folkeblad.
  - Og selv om jeg ikke er til stede, følger jeg jo med i papirerne og bringer min viden videre til Christiansborg. Det er godt for Horsens, siger han.
  